РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/59-16

12. фебруар 2016. године

Б е о г р а д

З А П И С Н И К

177. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 12. ФЕБРУАРА 2016. ГОДИНЕ

Седница је почела у 11,58 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Жарко Мићин, Мујо Муковић, заменик члана Верољуба Арсића, Драган Николић, Јасмина Обрадовић, заменик члана Биљане Пантић Пиље, Светислав Вукмирица, Петар Петровић, Драган Половина и Балинт Пастор.

Седници нису присуствовали чланови Одбора: Бранка Јанковић, Жарко Обрадовић, Неђо Јовановић, Мирко Чикириз, Тања Томашевић Дамњановић, Гордана Чомић, Весна Бесаровић и Биљана Хасановић-Кораћ, као ни њихови заменици.

На предлог председника Одбора, једногласно (са 9 гласова за) је усвојен следећи

Д н е в н и р е д:

1. Разматрање амандмана на Предлог закона о изменама и допунама Закона о култури, који је поднела Влада;

2. Разматрање амандмана на Предлог закона о отклањању последица одузимања имовине жртвама Холокауста које немају живих законских наследника, који је поднела Влада.

Прва тачка дневног реда. Разматрање амандмана на Предлог закона о изменама и допунама Закона о култури, који је поднела Влада.

Одбор је у складу са чланом 164. Пословника Народне скупштине размотрио амандман који је на члан 42. Предлога закона o изменама и допунама Закона о култури, поднео Одбор за културу и информисање и сматра да је амандман у складу са Уставом и правним системом Републике Србије.

Одбор је одлуку донео једногласно (са 9 гласова за).

За известиоца Одбора на седници Народне скупштине одређен је председник Одбора.

Друга тачка дневног реда. Разматрање амандмана на Предлог закона о отклањању последица одузимања имовине жртвама Холокауста које немају живих законских наследника, који је поднела Влада.

Одбор је у складу са чланом 164. Пословника Народне скупштине размотрио амандмане на Предлог закона о отклањању последица одузимања имовине жртвама Холокауста које немају живих законских наследника и сматра да су у складу са Уставом и правним системом Републике Србије амандмани:

- на члан 21. који је поднео Одбор за правосуђе, државну управу и локалну самоуправу;

- на члан 23. који је поднео Одбор за правосуђе, државну управу и локалну самоуправу;

Одбор је одлуку донео једногласно (са 9 гласова за).

За известиоца Одбора на седници Народне скупштине одређен је председник Одбора.

Седница је завршена у 12,01 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић